stanford-oval/wikipedia huggingface dataset:
Eeva Sassi-Korhonen
Elämä

Sassi-Korhosen vanhemmat olivat mökkiläinen Tuomas Laurikkala ja Helena Rättö Kurvilan kylässä. Hän meni naimisiin työmies Jooseppi Sassin kanssa 10.9.1916, joka ammuttiin Viipurin vankileirillä toukokuussa 1918. Sassi-Korhonen liittyi 1920 Suomen Kommunistiseen puolueeseen ja hän opiskeli 1921–1922 Lännen vähemmistökansallisuuksien yliopistossa. Hän teki vuosina 1920–1922 useita salaisia matkoja Venäjän ja Suomen välillä SKP:n keskuskomitean lähettinä. Sassi-Korhonen oli SKP:n johtoon kuuluneen Hanna Malmin luottohenkilö. Talvella 1922 Sassi-Korhonen luovutti erehdyksessä Hanna Malmin laatiman SKP:n puoluesoluille tarkoitetun kiertokirjeen sosialidemokraateille ja osia siitä julkaistiin Suomen Sosialidemokraatissa 4. maaliskuuta 1922. Kirjeessä kehotettiin muun muassa suomalaisia työläisiä avustamaan vaikeuksissa ollutta Neuvostoliittoa muun muassa varastamalla työkaluja ja muuta materiaalia työpaikoilta. SKP väitti kiertokirjettä aluksi sosialidemokraattien järjestämäksi provokaatioksi mutta parin viikon kuluttua Eeva Sassi-Korhonen ilmoitti laatineensa kyseisen kiertokirjeen ilman SKP:n johdon lupaa tai myötävaikutusta.
Sassi-Korhonen opiskeli SKP:n puoluekoulussa 1924–1925 ja toimi sitten SKP:n toimitsijana ja piiriorganisaattorina. Sassi-Korhonen oli 1926–1927 Tampereella Pohjois-Hämeen ja Satakunnan piirien piiriorganisaattorina käyttäen puoluenimeä Hilja Hiltunen. Hänet pidätettiin Tampereella 26. lokakuuta 1927. Sassi-Korhonen tuomittiin 1928 Turun hovioikeudessa valtiopetoksen valmistelusta ja avunannosta niin sanotussa rauhanjulistajien jutussa yhteensä 3 vuoden 6 kuukauden kuritushuonerangaistukseen. Tuomiossa mainitun rauhanjulistuksen oli julkaissut 1922 SSTP:n puolueneuvosto ja siinä oli tuomittu suomalaisten osallistuminen Itä-Karjalassa 1920-luvun alussa käytyihin heimosotiin. Tuomionsa Eeva Sassi-Korhonen kärsi Hämeenlinnan naisvankilassa.
Vankilasta päästyään Sassi-Korhonen palasi Neuvostoliittoon ja meni siellä naimisiin Toivo Antikaisen veljen Viljo Antikaisen (1892–1935) kanssa.
Korhonen vaikutti SKP:n ulkomaan byroossa ja vuodesta 1931 alkaen hän johti Otto Vilmin kanssa SKP:n tukiryhmien muodostamista eri puolille Neuvosto-Karjalaa. Suomalaisen nationalismin vastaisten kampanjoiden alettua Vilmi ja Korhonen ryhtyivät rajoittamaan ryhmien toimintaa vuonna 1934, ja ne lakkautettiin 1935, jolloin monet tukiryhmien aktiivit joutuivat sortotoimien kohteeksi.
Hän toimi viimeksi Leningradissa ilmestyneen suomenkielisen Työläis- ja talonpoikaisnainen, myöhemmin Neuvostonainen-lehden toimittajana. Hänet pidätettiin 15. lokakuuta 1937 Leningradissa ja tuomittiin vakoilijana kuolemaan. Sassi-Korhonen ammuttiin 7. joulukuuta 1937 Leningradissa ja hänet haudattiin kaupungin ulkopuolelle Levassovan joukkohautaan. Sassi-Korhosta ei tiettävästi myöhemmin rehabilitoitu.
Aiheesta muualla

Geni: Eeva Stiina Tuomaantytär Sassi-Korhonen
Sassit sisällissodassa 1918
Elektroforeesi

Elektroforeesin periaate
Elektroforeesi tarkoittaa sähköisesti varautuneiden aineiden liikkumista sähkökentässä kohti vastakkaista sähkövarausta.
Elektroforeesi on kromatografiaa muistuttava menetelmä, jossa tutkittava näyte lisätään huokoiseen aineeseen, esimerkiksi agaroosigeeliin, johon kytketään sähkökenttä. Näytteen eri osaset liikkuvat sähkökentässä kohti vastakkaisesti varautunutta elektrodia eri nopeuksilla riippuen niiden sähkövarauksen voimakkuudesta sekä koosta ja muodosta.
Menetelmiä

Erilaisia elektroforeesimenetelmiä ovat mm.
Geelielektroforeesi
DNA-geelielektroforeesi
Proteiinigeelielektroforeesi
Kaksiulotteinen geelielektroforeesi
SDS-PAGE (engl. sodium dodecyl sulfate polyacrylamide gel electrophoresis)
Kapillaarielektroforeesi
Dielektroforeesi
Menetelmiä > DNA-geelielektroforeesi

Negatiivisesti varautuneet DNA ja RNA-molekyylit vaeltavat geelillä kohti positiivista sähkövarausta. Nukleiinihappomolekyylin nopeus ja siten sen tietyssä ajassa etenemä matka on kääntäen verrannollinen sen kokoon. Siten menetelmää voidaan käyttää molekyylin pituuden määrittämiseen.
Don Cornelius

Don Cornelius.
Cornelius fanien piirittämänä 2010.
Don Cornelius (27. syyskuuta 1936 – 1. helmikuuta 2012) oli yhdysvaltalainen televisiopersoona. Hän toimi vuosina 1971–1993 Soul Train -ohjelman alkuperäisenä juontajana.
Afroyhdysvaltalainen Cornelius syntyi Chicagossa, Illinoisissa. Ennen showuraansa hän työskenteli Chicagossa poliisina. Hän oli Emmy-ehdokkaana vuonna 1974 ja sai tähden Hollywood Walk of Famella 27. helmikuuta 1997.
Aiheesta muualla

Don Cornelius Internet Movie Databasessa. (englanniksi)
Emilio Simeon Allué

Emilio Simeon Allué (18. helmikuuta 1935 Huesca – 26. huhtikuuta 2020) oli espanjalaissyntyinen, Yhdysvalloissa toiminut roomalaiskatolinen piispa. Hän kuuluu salesiaaneihin. Hänet vihittiin papiksi 22. joulukuuta 1966 ja nimitettiin Bostonin arkkihiippakunnan vihkipiispaksi sekä Croaen titulaaripiispaksi 24. heinäkuuta 1996. Piispaksi vihkiminen seurasi 17. syyskuuta. Pääkonsekraattorina toimi Bernard Francis Law, jota avustivat Theodore Edgar McCarrick ja Robert Joseph Banks.
Allué jäi eläkkeelle 30. kesäkuuta 2010.
Emilio Salafia

| Mitalit> Miesten miekkailu.Maa:   Italia. Olympialaiset  | Mitalit> Miesten miekkailu.Maa:   Italia. Olympialaiset  | Mitalit> Miesten miekkailu.Maa:   Italia. Olympialaiset  | Miesten miekkailu> Maa:   Italia. |
| --- | --- | --- | --- |
|  Hopeaa | Amsterdam 1928 | säilä, joukkuekilpailu |  |
|  Hopeaa | Los Angeles 1932 | säilä, joukkuekilpailu |  |
Emilio Salafia (10. lokakuuta 1910 Palermo – 24. toukokuuta 1969) oli italialainen miekkailija ja kaksinkertainen olympiamitalisti. Hän sai miesten säilän joukkuekilpailussa hopeaa sekä vuoden 1928 kesäolympialaisissa Amsterdamissa että vuoden 1932 kesäolympialaisissa Los Angelesissa. Los Angelesin kisoissa Salafia osallistui myös säilän yksilökilpailuun, mutta jäi kymmenenneksi.
Emilio Q. Daddario

Emilio Daddario
Emilio Quincy Daddario (s. 24. syyskuuta 1918 – 7. heinäkuuta 2010) oli lakimies ja yhdysvaltalainen demokraattisen puolueen poliitikko.
Daddario istui Yhdysvaltain edustajainhuoneessa 86. ja viiden sitä seuranneen kongressin ajan 3. tammikuuta 1959 – 3. tammikuuta 1971. Hän ei ollut uudelleen ehdolla vuonna 1970, mutta pyrki sen sijaan epäonnistuneesti Connecticutin kuvernööriksi.
Daddario syntyi Massachusettsissa ja valmistui Connecticutin yliopistosta vuonna 1942. Hän asui Washingtonissa.
Eeva Sippola

Eeva Maija Sippola (s. 1978) on suomalainen kielitieteilijä, joka on toiminut iberoamerikkalaisten kielten ja kulttuurien professorina Helsingin yliopistossa 1. tammikuuta 2023 lähtien. Hän väitteli filosofian tohtoriksi Helsingin yliopistossa vuonna 2011 espanjalaisen filologian oppiaineessa. Vuosina 2015–2017 hän toimi postkoloniaalisen kielitieteen professorina Bremenin yliopistossa Saksassa.
Julkaisut

Eeva Sippola: Una gramática descriptiva del chabacano de Ternate (väitöskirja). Helsingin yliopisto, 2011. http://urn.fi/URN:ISBN:978-952-10-7327-4
Peter Bakker, Finn Borchsenius, Carsten Levisen ja Eeva Sippola (toim.): Creole Studies: Phylogenetic Approaches. John Benjamins, 2017. https://doi.org/10.1075/z.211
Aiheesta muualla

Virallinen blogi
Helsingin yliopiston tutkimusportaali
ORCID
ResearchGate
Emilio Patriarca

Emilio Patriarca (s. 10. heinäkuuta 1937 Varese) on italialainen roomalaiskatolinen piispa. Hänet vihki papiksi Milanon arkkihiippakuntaan tuleva paavi Paavali VI 28. kesäkuuta 1962. Hänet nimitettiin Monzen hiippakunnan piispaksi Sambiaan 22. kesäkuuta 1999, ja hänet konsekroi 19. syyskuuta Carlo Maria Martini, jota avustivat Medardo Joseph Mazombwe ja Raymond Mpezele.
BMW 319

BMW 319
BMW 319 on vuosina 1934–1937 valmistettu automalli. 319-mallia valmistettiin yhteensä vain 6468 yksilöä. 319:n seuraaja vuonna 1937 oli BMW 320-malli.
Autolehdistö, esimerkiksi englantilainen Motor Sport -lehti kehui BMW 319:n ajo-ominaisuuksia sekä 319:n tehokkaamman urheilumallin suorituskykyä. 319 on vakaa ajettava mutkaisillakin teillä. Ohjaus toimii hyvin.
Etupyörissä on erillisjousitus. Edessä on poikittainen lehtijousi ja takana pitkittäiset lehtijouset. Kaikissa neljässä pyörässä on rumpujarrut. Sisustus on vaalea. Kojetaulun mittarit ovat valkopohjaiset kuten myös painikkeet ja katkaisimet.
BMW 319:ssä on 1911 cm³ 6-sylinterinen rivimoottori. Tehoa on 33 kW /3750 r/min (eli 45 hv). 319:n urheilumallissa on moottorista otettu enemmän tehoa, 55 hv eli 40,5 kW. Vaihteita on neljä.
319:n huippunopeus on noin 115-120 km/t. Motor Sport -lehden mittauksessa BMW 319 kiihtyi 16-80 km/t 15 sekunnissa ja 16-96 km/t 21 sekunnissa.
Eeva Saarinen

Eeva Saarinen (s. 12. kesäkuuta 1984 Keuruu) on suomalainen kilpauransa lopettanut uimari.
Uintiura

Saarinen aloitti kilpauinnin 11-vuotiaana. Vuoden 2004 kesäolympialaisissa Ateenassa Saarinen edusti Suomea 100 m ja 200 m rintauinnissa. 100 metrin alkuerien jälkeen hän oli 23. ajalla 1.11,39 ja 200 metrin alkuerien jälkeen hän oli 22. uudella Suomen ennätysajalla 2.34,17. Uinnin maailmanmestaruuskilpailuissa 2005 Montrealissa Saarinen selviytyi välieriin 50 metrin ja 100 metrin rintauinneissa. Hän ui uudet Suomen ennätykset molempien matkojen alkuerissä. Saarinen edusti Suomea myös useammissa EM-kisoissa. SM-uinneissa hän edusti Tampereen Uimaseuraa.
Saarinen ei selviytynyt Pekingin kesäolympialaisiin 2008, minkä jälkeen hän piti uinnista puolen vuoden tauon ja jäähdytteli tämän jälkeen vuoteen 2010 asti, jolloin lopetti kilpauransa.
Saarinen oli Suomen ennätyksen haltija 50 metrin radalla 100 metrin rintauinnissa lähes kuuden vuoden ajan. Hänen Montréalin MM-kilpailuissa 25. heinäkuuta 2005 uimansa SE:n 1.09,80 rikkoi Jenna Laukkanen 10. heinäkuuta 2011.
Yksityiselämä

Saarinen opiskeli uinnin ohella aluetiedettä Tampereen yliopistossa. Jyväskylän liikuntatieteellisessä hänen lopputyönsä aihe oli "Liikuntapalvelut alueellisen kilpailukyvyn edistäjänä". Hän on koulutukseltaan maisteri ja työskentellyt  Riihimäellä liikuntatoimenjohtajana ja Keravalla liikuntapalvelujohtajana.
Aiheesta muualla

Eeva Saarinen SportEliten sivuilla (Arkistoitu – Internet Archive)
Edward Youde

| Edward Youde> Hongkongin kuvernööri |
| --- | --- |
 20. toukokuuta 1982 – 5. joulukuuta 1986  
Edeltäjä:  Murray MacLehose
Seuraaja:  David Wilson
Henkilötiedot
Syntynyt: 19. kesäkuuta 1924 Penarth, Wales
Kuollut: 5. joulukuuta 1986 (62 vuotta) Peking, Kiina
Kansalaisuus:   Yhdistynyt kuningaskunta
Edward Youde (kiin.: 尤德; Jyutping: Jau4 Dak1; 19. kesäkuuta 1924 – 5. joulukuuta 1986) oli brittiläinen diplomaatti, joka toimi brittiläisen Hongkongin kuvernöörinä vuodesta 1982 kuolemaansa vuonna 1986 asti.
Youde opiskeli kiinaa Lontoon yliopistossa. Hän alkoi työskennellä Britannian ulkoministeriön palveluksessa vuonna 1947, ja matkusti pian sen jälkeen Kiinaan Nanjingiin Britannian suurlähetystöön, jossa hän toimi kolmantena sihteerinä. Vuosina 1956–1959 hän toimi Washington D.C.:ssä, vuosina 1965–1969 Britannian YK-edustustossa ja vuosina 1974–1978 Britannian Kiinan-suurlähettiläänä.
Toukokuussa 1982 Youde nimitettiin Hongkongin kuvernööriksi Murray MacLehosen seuraajaksi. Hän oli merkittävässä roolissa Britannian ja Kiinan välisissä neuvotteluissa, joiden seurauksena vuonna 1984 allekirjoitettiin kiinalais-brittiläinen yhteisjulistus Hongkongin luovuttamisesta Kiinalle vuonna 1997. Hän kuoli vuonna 1986 nukkuessaan sydänkohtaukseen ollessaan vierailulla Pekingissä Britannian Kiinan-suurlähettilään luona.
Youdelle myönnettiin seuraavat kunnianosoitukset:
Brittiläisen imperiumin ritarikunnan jäsen (MBE) (1949)
Order of St Michael and St George -ritarikunnan jäsen (CMG) (1968), komentaja (KCMG) (1976) ja suurristin ritari (GCMG) (1982)
Royal Victorian Order -ritarikunnan suurristin ritari (GCVO) (1986)
Eclipse

Eclipse voi tarkoittaa ainakin seuraavia asioita:
Musiikki

”Eclipse”, kappale Pink Floydin albumilta Dark Side of the Moon
Eclipse, Yngwie Malmsteenin vuonna 1990 julkaistu albumi
Eclipse, Amorphiksen vuonna 2006 julkaistu albumi
Eclipse (The Twilight Saga – Eclipse: Original Motion Picture Soundtrack), vuoden 2010 elokuvan Twilight – Epäilys soundtrackalbumi
Eclipse, Journeyn vuonna 2011 julkaistu albumi
Eclipse, ruotsalainen rockyhtye.
Elokuvat ja kirjat

Kuumetta (ransk. L’eclisse), Michelangelo Antonionin elokuva vuodelta 1962
Epäilys (engl. Eclipse), Stephenie Meyerin romaani vuodelta 2007
Twilight – Epäilys (engl. The Twilight Saga: Eclipse), yhdysvaltalainen elokuva vuodelta 2010.
Autot

Mitsubishi Eclipse, Mitsubishin urheiluautomalli
Mitsubishi Eclipse Cross, Mitsubishin crossover-malli
Laivat

Celebrity Eclipse, risteilylaiva.
HMS Eclipse (1797), 12-tykkinen tykkivene
HMS Eclipse (1803), 12-tykkinen priki
HMS Eclipse (1807), 18-tykkinen Cruizer-luokan prikisluuppi
HMS Eclipse (1819), 10-tykkinen Cherokee-luokan prikisluuppi
HMS Eclipse (1860), puinen potkurisluuppi
HMS Eclipse (1867), Eclipse-luokan puinen potkurisluuppi
HMS Eclipse (1894), Eclipse-luokan panssarikansiristeilijä
HMS Eclipse (H08), E-luokan hävittäjä.
Muut

Eclipse, kuuluisa hevonen
Eclipse, suomalainen lautapeli
Eclipse, ohjelmointiympäristö
Éclipse, ranskalainen elokuvayhtiö
Eclipse Aviation, Eclipse 500 -pienoisliikesuihkukoneiden valmistaja
Eklipsi (ransk. éclipse) eli pimennys, tilanne jossa kaksi taivaankappaletta on samalla linjalla kolmannesta katsottuna; auringon- tai kuunpimennys
Eclipse, sädehoidon annossuunnitteluohjelmisto
Bellona

Janus ja Bellona
Auguste Rodinin Bellona vuodelta 1878.
Bellona (alun perin Duellona) on roomalainen sodan jumalatar, jonka kreikkalainen vastine oli Enyo. Toisinaan hänet kuvataan Mars-jumalan sisarena tai vaimona. Bellonan temppeli sijaitsi Campus Martiuksen alueella kaupunginporttien ulkopuolella lähellä Apollon temppeliä.
Bellona saattoi toimia myös taistelujen johtajana ennen Marsin valtakautta. Sen jälkeen, kun hän oli vuonna 296 eaa. vastannut voittoa halajavien pyyntöihin, hän sai oman temppelin Capitolium-kukkulalle Marsin alttarin viereen. Temppelissä senaatti kokoontui ottamaan vastaan ulkomaiset lähettiläät ja triumfia pyytävät sotapäälliköt.
Elkon piirikunta

Elkon piirikunta (engl. Elko County) on Yhdysvaltojen Nevadan osavaltiossa sijaitseva piirikunta. Sen väkiluku oli 52 778 vuonna 2019. Piirikunnan hallintokeskus on Elkon kaupunki. Piirikunta perustettiin vuonna 1869.
Aiheesta muualla

Kuvia tai muita tiedostoja aiheesta Elkon piirikunta Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Ei lasten käsiin

| Ei lasten käsiin Popeda |
| --- | --- | --- |

Singlen tiedot
 Äänitetty : 2004
 Julkaistu: 7. kesäkuuta 2004
 Tekijä(t): säv. R. Asikainen,  san. R. Asikainen & I. Vainio
 Tuottaja(t): Popeda
 Tyylilaji: Suomirock, hard rock
 Kesto: 03.44
 Levy-yhtiö: Poko Rekords
Popedan muut singlet
| Kakskytä centtiä 2002 | Ei lasten käsiin 2004 | Ikurin mimmi 2005 |
Ei lasten käsiin on suomalaisen Popeda-yhtyeen kappale ja single, joka julkaistiin 7. kesäkuuta 2004. Popedan levy-yhtiö Poko Rekords tilasi kappaleen Risto Asikaiselta ja Ile Vainiolta kitaristi Costello Hautamäen pyynnöstä. Popeda sovitti kappaleesta omanlaisensa, raskaan rockin.
”Ei lasten käsiin” oli myös mukana syksyllä 2005 julkaistulla Popedan Häkää!-albumilla.
Kappaleet

Ei lasten käsiin – 3.44 (säv. Risto Asikainen, san. Risto Asikainen ja Ile Vainio, sov. Popeda)
Kokoonpano

Pate Mustajärvi – laulu
Costello Hautamäki – kitara, taustalaulu
Jani Kemppinen – koskettimet
Jyrki Melartin – basso
Arto Rautajoki – rummut
Balder (täsmennyssivu)

Balder voi tarkoittaa seuraavia:
Balder, muinaisskandinaavinen jumala
Balder, miehen etunimi
Balder, ruotsalainen asuntosijoitusyhtiö
HMS Balder, ruotsalainen sotalaiva
KNM Balder, norjalainen sotalaiva
Balder, suomalainen raittiusyhdistys
Balderin talo, Helsingissä sijaitseva rakennus, jossa on raittiusyhdistys Balderin omistama Balderin sali
Balder, sukunimenä:
Artur Balder (s. 1974), yhdysvaltalainen kirjailija ja elokuvaohjaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Balder”, voi hakea sivunnimihaulla, laajalla sivunnimihaulla tai tekstihaulla.
Edvard Berendts

Edvard Berendts,1930.
Edvard (Eduard Nikolaevitch) Berendts (ven. Эдуа́рд Никола́евич Бе́рендтс; 21. joulukuuta 1860 Pietari, Venäjä – 5. elokuuta 1930 Tallinna, Viro) oli venäläinen professori ja lainoppinut, jonka tutkimukset koskivat muun muassa Ruotsin oikeusoloja. Sittemmin hän oli jäsenenä sensuurihallituksessa. Vjatšeslav von Plehwen johtaessa Suomen asioita Berendts nimitettiin virkamieheksi erinäisiä toimia varten ministerivaltiosihteerin-virastoon ja yliopiston kanslerinsihteeriksi, mutta olojen palautuessa hän sai näistä toimista laillisen eron. Puoluekannaltaan hän oli oktobristi. Berendts julkaisi myös venäjäksi esityksiä Suomen raha-asioista, yliopistosta ynnä muusta. Uransa viimeiset vuodet 1919–1930 Berendts oli Tarton yliopiston professori.
Huomionosoitukset

valtioneuvos 1895
todellinen valtioneuvos 1904
salaneuvos 1914
Aiheesta muualla

Kuvia tai muita tiedostoja aiheesta Edvard Berendts Wikimedia Commonsissa
Edvard Berendts, Biografiasampo
Eclipse (Amorphiksen albumi)

| Eclipse Amorphis |
| --- | --- | --- |

Studioalbumin tiedot
 Äänitetty : 2005
 Studio : Sonic Pump, Helsinki
 Julkaistu: 15. helmikuuta 2006
 Tuottaja(t): Amorphis, Marco Hietala, Mikko Karmila
 Tyylilaji: melodinen death metal   progressiivinen metalli
 Kesto: 41.47
 Levy-yhtiö: Nuclear Blast
Listasijoitukset
  1.
Amorphiksen muut julkaisut
| Chapters 2003 | Eclipse 2006 | Silent Waters 2007 |
Singlet albumilta Eclipse
 ”House of Sleep” Julkaistu: 4. tammikuuta 2006  ”The Smoke” Julkaistu: 7. kesäkuuta 2006
Eclipse on Amorphiksen seitsemäs studioalbumi, joka julkaistiin 15. helmikuuta 2006. Albumi on äänitetty Helsingissä Sonic Pump Studiosilla.
Amorphiksen edellisen laulajan, Pasi Koskisen, lähdettyä yhtyeestä Eclipse on Tomi Joutsenen ensimmäinen albumi yhtyeessä. Eclipsellä Amorphis myös palasi Kalevala-aiheisiin sanoituksiin, jotka kertovat Kullervon tarinan.
Vastaanotto

Albumi myi suomessa kultalevyyn oikeuttavan määrän.
Kappaleet

Sanat: Paavo Haavikko ja englanniksi kääntäminen: Anselm Hollo, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Two Moons |  | Holopainen, Kallio | 3.24 |  |  |  |  |  |
| 2. | House of Sleep |  | Holopainen | 4.15 |  |  |  |  |  |
| 3. | Leaves Scar |  | Holopainen | 3.39 |  |  |  |  |  |
| 4. | Born from Fire |  | Kallio | 4.06 |  |  |  |  |  |
| 5. | Under a Soil and Black Stone | Koivusaari | Kallio | 4.12 |  |  |  |  |  |
| 6. | Perkele (The God of Fire) |  | Etelävuori | 3.32 |  |  |  |  |  |
| 7. | The Smoke |  | Holopainen | 3.38 |  |  |  |  |  |
| 8. | Same Flesh |  | Kallio | 4.36 |  |  |  |  |  |
| 9. | Brother Moon | Holopainen | Holopainen | 4.48 |  |  |  |  |  |
| 10. | Empty Opening |  | Holopainen | 5.47 |  |  |  |  |  |
|  |  |  |  | 41.47 |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 11. | Stone Woman (bonuskappale)  |  | Koivusaari | 3.37 |  |  |  |  |  |
Kokoonpano

Niclas Etelävuori – basso
Esa Holopainen – soolokitara
Tomi Joutsen – laulu
Santeri Kallio – kosketinsoittimet
Tomi Koivusaari – rytmikitara
Jan Rechberger – rummut
Arvostelut

About.com:
AllMusic:
Blabbermouth:
Desibeli.net:
Imperiumi.net:
Soundi:
Sputnikmusic:
Aiheesta muualla

Päivi Parhi-Riikola: Amorphis takoo Kalevalasta metallia. Kaltio, syyskuu 2006.
Sanoitukset Amorphiksen kotisivuilla.
Eclipse (Amorphiksen albumi) Discogsissa. (englanniksi)
Albumi Eclipse Encyclopaedia Metallum -sivustolla (englanniksi)
Ei meillä ole kuin loisemme

| Ei meillä ole kuin loisemme Ville Laihiala & Saattajat |
| --- | --- | --- |

Studioalbumin tiedot
 Julkaistu: 9. syyskuuta 2022
 Tuottaja(t): Aksu Hanttu
 Kesto: 39.27
 Levy-yhtiö: Sakara Records
Listasijoitukset
  6. (albumilista)    3. (fyysinen albumilista)
Ville Laihiala & Saattajat muut julkaisut
|   | Ei meillä ole kuin loisemme 2022 |   |
Singlet albumilta Ei meillä ole kuin loisemme
 ”Maailma loppuu” Julkaistu: 18. maaliskuuta 2022  ”Rakkaus on ruma sana” Julkaistu: 6. toukokuuta 2022  ”Kiinni juuriin maan” Julkaistu: 26. elokuuta 2022
Ei meillä ole kuin loisemme on Ville Laihiala & Saattajat -yhtyeen debyyttialbumi, joka julkaistiin 9. syyskuuta 2022. Albumilta on julkaistu singlet ”Rakkaus On Ruma Sana” sekä ”Maailma loppuu”. Jälkimmäiseen on julkaistu Vesa Rannan ohjaaman musiikkivideo. Albumin kappaleet ovat Laihialan sanoittamia ja säveltämiä, tuotannosta vastaa Aksu Hanttu ja masteroinnista Svante Forsbäck.
Kappaleet

Maailma loppuu – 4.19
Tyhjää täynnä – 3.49
Erhe – 5.02
Rakkaus on ruma sana – 4.03  (Ismo Alanko cover)
Mantra – 3.34
Ei meillä ole kuin loisemme – 5.08
Minä asun vaan – 4.39
Kiinni juuriin maan – 3.13
Vainoharhapaatos – 5.36
Arvostelut

Inferno:
Kaaoszine:
Soundi:
Djupsjön (Norrbotten)

| Djupsjön |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Boden
Koordinaatit:  66°12′11″N, 21°16′43″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Abramsånin valuma-alue
Laskujoki:  Djupsjöån Degervattnetiin
Järvinumero:  SE735449-174753
Mittaustietoja
Pinnankorkeus:  157 m  mpy. 
Pituus:  3,682 km  
Leveys:  0,648 km  
Rantaviiva:  7,755 km  
Pinta-ala:  1,363 km²  
Valuma-alue:  29,34 km²  
Keskivirtaama:  noin 0,3 m³/s  
Saaria:  ei saaria
 fiDjupsjön 
Djupsjön  on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.
Maantietoa

Djupsjön on 3,7 kilometriä pitkä, 0,6 kilometriä leveä ja sen pinta-ala on 136 hehtaaria eli 1,36 neliökilometriä. Sillä ei ole saaria. Se sijaitsee Malmiradan asemakylästä Gullträskistä 3,5 kilometriä itään päin. Järvi on muodostunut Holmsvattenbergetin ja Åmellanbergetin väliin pitkittäiseen laaksoon. Holmsvattenbergetin järveä lähin rinne kohoaa 170 metriä järven yläpuolelle ja Åmellanbergetillä on yhtä korkea huippu. Laaksoon tulee Gullträsketistä tie, joka seuraa järven lounaisrantoja kulkiessaan pitkin laaksoa. Tiestä huolimatta on järvi autio.
Luontoarvoja

Järven valuma-alueen maaperän yleisimmät maalajit ovat moreeni (78 %), turve (6,5 %), siltti (0,5 %) ja kallioalue (2,5 %). Muu osa valuma-alueesta on vesistöä.
Järven valuma-alueen yläosissa kilometrin päässä järvestä sijaitsee Norr-Björkbergetin luonnonsuojelualue (101 hehtaaria), jonka rinteet viettävät Krokträsktjärnenin lampeen ja siitä Djupsjöniin laskevaan puroon.